Bjølgerud flyttet til Stabekk i 1916. Han ble medlem av Bærum herredsstyre i 1922, og han ble viseordfører i 1933 etter Ole Stamnæs' død. Han satt i herredsstyrets ingeniørutvalg, og var også hovedkasserer i Østre Bærum Høyre. Han var Bærums ordfører fra 1938, men i forbindelse med nazifiseringen av kommunene under andre verdenskrig ble han tvunget til å gå til fordel for NS-mannen Arthur Jahr 26. februar 1941.